pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน รับมอบเวชภัณฑ์ทางการแพทย์ อาหารสำเร็จรูป สนับสนุนสู้โควิด-19
วันพฤหัสบดีที่ 2 เมษายน 2563
อนุทิน รับมอบเวชภัณฑ์ทางการแพทย์ อาหารสําเร็จรูป สนับสนุนสู้โควิด-19
รองนายกรัฐมนตรีและรัฐมนตรีว่าการกระทรวงสาธารณสุข รับมอบเวชภัณฑ์ทางการแพทย์เจลแอลกอฮอล์ล้างมือ ผลิตภัณฑ์ทําความสะอาด อาหารสําเร็จรูป หน้ากากอนามัยทางการแพทย์ ถุงมืออนามัย และเครื่องตรวจวัดไข้ดิจิตอล พร้อมลงพื้นที่โรงพยาบาลพระนั่งเกล้า เยี่ยมให้กําลังใจแ
รองนายกรัฐมนตรีและรัฐมนตรีว่าการกระทรวงสาธารณสุข รับมอบเวชภัณฑ์ทางการแพทย์เจลแอลกอฮอล์ล้างมือ ผลิตภัณฑ์ทําความสะอาด อาหารสําเร็จรูป หน้ากากอนามัยทางการแพทย์ ถุงมืออนามัย และเครื่องตรวจวัดไข้ดิจิตอล พร้อมลงพื้นที่โรงพยาบาลพระนั่งเกล้า เยี่ยมให้กําลังใจและมอบอุปกรณ์ป้องกันแก่บุคลากรการแพทย์ ใช้ดูแลรักษาผู้ป่วยโรคโควิด-19
วันนี้ (2 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหารกระทรวงสาธารณสุข รับมอบสิ่งของสนับสนุนจากกลุ่มบริษัทยูนิลีเวอร์ ประเทศไทย ประกอบด้วย เจลแอลกอฮอล์ล้างมือวาสลีน 100,000 ชิ้น ผลิตภัณฑ์ซักผ้าคอมฟอร์ทและเซเว่นท์เจนเนอเรชั่น 200,000 ชิ้น และคนอร์คัพโจ๊กและพาสต้าอีก 700,000 ชิ้น มูลค่ามากกว่า 40 ล้านบาท และหน้ากากอนามัยทางการแพทย์ 20,000 ชิ้น ถุงมืออนามัย 30,000 ชิ้น และเครื่องตรวจวัดไข้ดิจิตอล 20 เครื่อง จากบริษัท ไชน่าไทยทัวร์จํากัด และบริษัทจีนธุรกิจ กรุ๊ป
นายอนุทินกล่าวว่า ในนามของรัฐบาล พลเอกประยุทธ์ จันทร์โอชา นายกรัฐมนตรี และกระทรวงสาธารณสุข ขอขอบคุณภาคเอกชนที่ได้มอบสิ่งของที่มีคุณค่า มีความหมายกับผู้ปฏิบัติงานทางการแพทย์และผู้ป่วยทุกคน ผลิตภัณฑ์ทั้งหมดที่ได้รับในวันนี้ จะรีบส่งมอบไปยังพื้นที่ทันที เช่น เวชภัณฑ์ทางการแพทย์จะส่งไปในพื้นที่ภาคใต้ที่มีการระบาดเพิ่มมากขึ้น สําหรับเครื่องอุปโภค อาหารสําเร็จรูป จะส่งไปให้เจ้าหน้าที่ที่ปฏิบัติงานในโรงพยาบาลและด่านต่าง ๆ รวมถึงผู้ป่วยและญาติ โดยคณะกรรมการตรวจรับสิ่งของและจัดส่งจะดําเนินการด้วยความโปร่งใสตรวจสอบได้
จากนั้นได้ลงพื้นที่ตรวจเยี่ยมโรงพยาบาลพระนั่งเกล้าและให้สัมภาษณ์ว่า ในวันนี้ ได้มาเยี่ยมให้กําลังใจและนําอุปกรณ์ทางการแพทย์ อาทิ หน้ากากอนามัย จํานวน 2,000 ชิ้น หน้ากาก N95 จํานวน 200 ชิ้น ชุด PPE จํานวน 200 ชุด และอาหารกึ่งสําเร็จรูป มามอบให้บุคลากรทางแพทย์ ซึ่งเป็นผู้ที่ปฏิบัติงานอยู่ด่านหน้า มีความเสี่ยงในการทํางาน เพื่อเป็นขวัญกําลังใจ สิ่งที่สําคัญที่สุดคือความปลอดภัยของบุคลากรทางการแพทย์
นายอนุทินกล่าวต่อว่า จากการเยี่ยมชมการจัดระบบบริการดูแลรักษาผู้ป่วยโรคโควิด-19 ของโรงพยาบาลพระนั่งเกล้า พบว่าได้ดําเนินการตามมาตรฐานในการป้องกันการแพร่กระจายเชื้อในโรงพยาบาล สร้างความมั่นใจให้แก่ผู้มาใช้บริการ เช่น การคัดกรองวัดอุณหภูมิก่อนเข้าอาคาร จัดพื้นที่เฉพาะคัดกรองผู้ป่วยทั่วไปและผู้ป่วยที่มารับการรักษาโรคโควิด -19 เพื่อป้องกันการแพร่กระจายของเชื้อโรค และจัดตั้งคลินิกไข้หวัด (ARI Clinic) รวมทั้งได้เตรียมปรับปรุงพื้นที่อาคารผู้ป่วยอายุรกรรมให้เป็นห้องแยกโรคความดันลบ(Negative Pressure) รองรับผู้ป่วยโรคโควิด-19 ที่อาการหนักให้ได้รับการรักษาอย่างทันท่วงที
รัฐบาลไทย-ข่าวทำเนียบรัฐบาล-ศธ.จับมือเครือข่ายภาครัฐและเอกชนเปิดตัวโครงการ มือถือเก่าไป ชีวิตใหม่มา
วันศุกร์ที่ 6 กรกฎาคม 2561
ศธ.จับมือเครือข่ายภาครัฐและเอกชนเปิดตัวโครงการ มือถือเก่าไป ชีวิตใหม่มา
นายพิธาน พื้นทอง ผู้ตรวจราชการกระทรวงศึกษาธิการแถลงข่าวเปิดตัวโครงการ“มือถือเก่าไปชีวิตใหม่มาเพื่อโรงเรียนของน้องๆที่ห่างไกล”
นายพิธาน พื้นทอง ผู้ตรวจราชการกระทรวงศึกษาธิการแถลงข่าวเปิดตัวโครงการ“มือถือเก่าไปชีวิตใหม่มาเพื่อโรงเรียนของน้องๆที่ห่างไกล”โดยความร่วมมือระหว่างกระทรวงศึกษาธิการบริษัทนานมีบุ๊คส์จํากัดคณะทํางานโครงการมือถือเก่าไปชีวิตใหม่มา ตลอดจนเครือข่ายภาครัฐและเอกชน ณห้องประชุมราชวัลลภ อาคารราชวัลลภ กระทรวงศึกษาธิการ
นายพิธาน พื้นทอง ผู้ตรวจราชการกระทรวงศึกษาธิการกล่าวว่า หนึ่งในพันธกิจของกระทรวงศึกษาธิการ คือการส่งเสริมและสนับสนุนให้ประชากรวัยเรียนทุกคนได้รับการศึกษาอย่างทั่วถึงและมีคุณภาพ อย่างไรก็ตามยังมีโรงเรียนอีกหลายแห่งในพื้นที่ห่างไกลที่ขาดแคลนทั้งครูสื่อและอุปกรณ์การเรียนที่ไม่เพียงพอกับจํานวนของนักเรียน โดยเฉพาะหนังสือซึ่งถือเป็นสื่อและเครื่องมือสําคัญที่จะช่วยให้เด็กเข้าถึงความรู้และพัฒนาคุณภาพการศึกษาของเด็กๆได้
โครงการ “มือถือเก่าไปชีวิตใหม่มาเพื่อโรงเรียนของน้องๆที่ห่างไกล” นอกจากจะเป็นโครงการที่ช่วยลดขยะอิเล็กทรอนิกส์ในครัวเรือนที่กําลังเป็นปัญหาในปัจจุบันแล้ว ยังเป็นการทําบุญด้านการศึกษาโดยที่ไม่ต้องใช้เงินแม้แต่บาทเดียว เพียงแค่นํามือถือเก่าที่เสียแล้ว หรือไม่ใช้แล้วทุกรุ่นทุกสภาพทุกยี่ห้อมาบริจาค ทางโครงการจะนํามือถือเหล่านั้นไปรีไซเคิลอย่างถูกวิธีไม่ทําลายสิ่งแวดล้อม และนํารายได้จากการรีไซเคิลไปจัดหาหนังสือคุณภาพดีเหมาะสมกับเด็ก โดยนานมีบุ๊คส์จะร่วมสนับสนุนหนังสืออีก 1 เท่าจากรายได้ทั้งหมด เพื่อนํามามอบให้กับโรงเรียนที่ขาดแคลนจํานวน 500 โรงเรียน ประกอบด้วยโรงเรียนตํารวจตระเวนชายแดน 204 แห่ง และโรงเรียนที่ได้รับผลกระทบจากอุทกภัยในภาคตะวันออกเฉียงเหนือและภาคใต้จํานวน 296 แห่งโดยตั้งเป้าหมายรวบรวมมือถือเก่าให้ได้จํานวน 3 ล้านเครื่อง ภายในเดือนสิงหาคม 2561 นี้
นายพิธาน กล่าวต่อว่า โครงการดังกล่าวทําให้เราได้ประโยชน์ทั้งจากการช่วยเหลือสิ่งแวดล้อมลดขยะอิเล็กทรอนิกส์ในครัวเรือนและยังได้บุญจากการช่วยเหลือผู้อื่นให้ได้รับการศึกษาเพื่อพัฒนาคุณภาพชีวิตอย่างยั่งยืนอีกด้วย จึงขอความร่วมมือจากโรงเรียนหน่วยงานและประชาชนทุกภาคส่วนเข้าร่วมโครงการทั้งการบริจาคมือถือเก่า และเป็นจิตอาสารวบรวมมือถือเก่าจากคนในพื้นที่ส่งมอบให้กับโครงการ ซึ่งความร่วมมือจากทุกหน่วยงานจะเป็นกําลังสําคัญให้โครงการสําเร็จตามเป้าหมายได้
ในส่วนของภาคีเครือข่าย ต่างยินดีร่วมแรงร่วมใจกันประชาสัมพันธ์และ ดําเนินการสนับสนุนโครงการเพื่อจัดหาสื่อการเรียนการสอนให้กับเยาวชนไทยรวมถึงปลูกฝังให้นักเรียนครอบครัวและชุมชนรู้จักแบ่งปัน เห็นคุณค่าของการรีไซเคิลขยะ รักษาสิ่งแวดล้อม ภายใต้แนวคิด“ทุกการให้สร้างประโยชน์ได้ไม่สิ้นสุด”
ทั้งนี้ขอเชิญชวนประชาชนนํามือถือเก่าที่เสียแล้วเลิกใช้งานแล้วทุกสภาพทุกรุ่นทุกยี่ห้อมาบริจาคได้ที่องค์กรปกครองส่วนท้องถิ่น (อบต. อบจ. ทต. ทม. สถจ. ศพด.) โรงเรียนและจุดบริการ KTC TOUCHทุกสาขาทั่วประเทศตั้งแต่วันที่ 5 กรกฎาคม - 31 สิงหาคม 2561 สอบถามรายละเอียดเกี่ยวกับโครงการโทร.083-072-0256, 083-003-8156, 083-090-1956 หรือติดตามความเคลื่อนไหวได้ที่ https://www.facebook.com/recycleandreduce/
ปารัชญ์ ไชยเวช / สรุป
กิตติกร แซ่หมู่ / ถ่ายภาพ
แหล่งที่มา/ผู้ส่ง :: กลุ่มสารนิเทศ สอ.สป/กิตติกร แซ่หมู่
รัฐบาลไทย-ข่าวทำเนียบรัฐบาล-กระทรวงเกษตรฯ เปิดการฝึกอบรมหลักสูตร นักบริหารระดับสูง กระทรวงเกษตรและสหกรณ์รุ่นที่ 2
วันจันทร์ที่ 26 พฤศจิกายน 2561
กระทรวงเกษตรฯ เปิดการฝึกอบรมหลักสูตร นักบริหารระดับสูง กระทรวงเกษตรและสหกรณ์รุ่นที่ 2
กระทรวงเกษตรฯ เปิดการฝึกอบรมหลักสูตร นักบริหารระดับสูง กระทรวงเกษตรและสหกรณ์รุ่นที่ 2
นายลักษณ์วัจนานวัช รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีเปิดการฝึกอบรมหลักสูตร นักบริหารระดับสูง กระทรวงเกษตรและสหกรณ์รุ่นที่ 2
ณ ห้องแกรนด์ฮอล์ล 2 โรงแรมรามา การ์เด้นส์ ถนนวิภาวดีรังสิต กรุงเทพฯ ว่า กระทรวงเกษตรและสหกรณ์ โดยสถาบันเกษตราธิการ ได้ดําเนินการจัดฝึกอบรมและพัฒนาหลักสูตร “นักบริหารระดับสูง กระทรวงเกษตรและสหกรณ์” มาอย่างต่อเนื่อง โดยมุ่งเน้นการพัฒนานักบริหารระดับสูง ให้มีการพัฒนาศักยภาพ ความสามารถในการเรียนรู้ และภาวะผู้นําที่มีความรู้ และทําความเข้าใจกับสภาพการเปลี่ยนแปลงต่างๆ ที่มีผลกระทบต่อการบริหารและการปฏิบัติงาน ต้องก้าวตามให้ทันวิทยาการใหม่ๆ ที่มีการพัฒนาอย่างรวดเร็วรวมทั้งจะต้องพัฒนาตนเองให้สามารถ ปรับเปลี่ยนทัศนคติในการเป็นผู้บริหารยุคใหม่ ซึ่งต้องใช้ทั้งทักษะศิลปะ และศาสตร์ทุกแขนงที่มีอยู่ในการทํางานให้เกิดผลสําเร็จได้จริงตามเป้าหมายที่ได้กําหนดไว้ โดยมีเป้าหมายหลักของหลักสูตร ดังนี้ 1. สามารถพัฒนาศักยภาพและ เสริมสร้างความรู้ความเข้าใจในหลักการและเทคนิคด้านการบริหาร 2. เสริมสร้างคุณลักษณะของการเป็นผู้นําและการเปลี่ยนแปลงที่มีความพร้อมด้านบริหารจัดการ และ 3. มีการพัฒนาคุณภาพของบุคลากรและประโยชน์ของประเทศชาติและประชาชน
สําหรับหลักสูตร นักบริหารระดับสูง กระทรวงเกษตรและสหกรณ์รุ่นที่ 2 จัดขึ้นระหว่างวันที่ 20 พฤศจิกายน 2561 – 23 มกราคม 2562 โดยความร่วมมือทางวิชาการระหว่างสถาบันเกษตราธิการ สํานักงานปลัดกระทรวงเกษตรและสหกรณ์ และมหาวิทยาลัยเกษตรศาสตร์ มีผู้เข้ารับการฝึกอบรมเป็นบุคลากรในสังกัดกระทรวงเกษตรและสหกรณ์ ทั้งส่วนกลางและส่วนภูมิภาค จํานวน 68 คน การจัดอบรมในครั้งนี่ นับว่าเป็นประโยชน์ต่อข้าราชการเป็นอย่างยิ่ง และช่วงท้ายของการอบรมมีการบรรยายพิเศษ “ยุทธศาสตร์และการขับเคลื่อนนโยบายสําคัญสู่การบูรณาการภาคการเกษตร” เพื่อสร้างความเข้าใจจะส่งผลต่อการพัฒนาศักยภาพ ความสามารถและการปฏิบัติงานให้เกิดผลสําเร็จ ในด้านต่าง ๆ
นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงวัฒนธรรม จัดงานสัปดาห์ส่งเสริมพระพุทธศาสนา เนื่องในเทศกาลวิสาขบูชา ประจำปี 2560 พร้อมเชิญชวนชาวพุทธสืบทอดพระพุทธศาสนา เรียนรู้หลักธรรม วันวิสาขบูชา  4-10  พฤษภาคม นี้
วันอังคารที่ 2 พฤษภาคม 2560
กระทรวงวัฒนธรรม จัดงานสัปดาห์ส่งเสริมพระพุทธศาสนา เนื่องในเทศกาลวิสาขบูชา ประจําปี 2560 พร้อมเชิญชวนชาวพุทธสืบทอดพระพุทธศาสนา เรียนรู้หลักธรรม วันวิสาขบูชา  4-10  พฤษภาคม นี้
กระทรวงวัฒนธรรม จัดงานสัปดาห์ส่งเสริมพระพุทธศาสนา เนื่องในเทศกาลวิสาขบูชา ประจําปี 2560 พร้อมเชิญชวนชาวพุทธสืบทอดพระพุทธศาสนา เรียนรู้หลักธรรม วันวิสาขบูชา  4-10  พฤษภาคม นี้ ทั้งในส่วนกลางและส่วนภูมิภาคทั่วประเทศ
วันนี้ (2 พฤษภาคม 2560) เวลา 09.05 น. ณ บริเวณด้านหน้าตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอกธนะศักดิ์ ปฏิมากร รองนายกรัฐมนตรี พร้อมด้วย นายวีระ โรจน์พจนรัตน์ รัฐมนตรีว่าการกระทรวงวัฒนธรรม ตลอดจนตัวแทนจากกรมการศาสนา และ องค์กรเครือข่ายทางศาสนามาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์งานสัปดาห์ส่งเสริมพระพุทธศาสนา เนื่องในเทศกาลวิสาขบูชา ประจําปี พ.ศ.2560 ระหว่างวันที่ 4-10 พฤษภาคมนี้ จัดขึ้นทั้งในส่วนกลางและส่วนภูมิภาคทั่วประเทศ
ทั้งนี้ การจัดกิจกรรมดังกล่าวประกอบด้วย บัตรอวยพรวิสาขบูชา แผ่นพับวิสาขบูชา หนังสือองค์ความรู้เกี่ยวกับวันวิสาขบูชา พร้อมกันนี้รัฐมนตรีว่าการกระทรวงวัฒนธรรมได้กล่าวเรียนเชิญนายกรัฐมนตรี ลงลายมือชื่อในบัตรอวยพรวิสาขบูชา 2560 เพื่อมอบให้กับประชาชน ความว่า “ขอให้คนไทยทุกคนให้ความสําคัญกับวันสําคัญของศาสนา และนําสู่การปฏิบัติให้ได้อย่างเป็นรูปธรรม จิตใจบริสุทธิ์ สังคมปลอดภัย ประชาชนมีความสุขอย่างยั่งยืน”
จากนั้นผู้แทนกระทรวงวัฒนธรรม ได้มอบพานพุ่มดอกบัว ซึ่งเป็นสัญลักษณ์ของงานวันวิสาขบูชา แก่นายกรัฐมนตรี และเด็ก ๆ นักเรียนกลุ่มหนึ่ง ได้ขับร้องเพลงวิสาขบูชา ให้นายกรัฐมนตรีและสื่อมวลชนฟัง ซึ่ง นายกรัฐมนตรี ได้แสดงความประทับใจพร้อมได้เยี่ยมชมผลิตภัณฑ์ต่าง ๆ เช่น ข้าวเม่า ของกลุ่มแปรรูปผลิตภัณฑ์จากชุมชนตรอกข้าวเม่า โดยนายกรัฐมนตรีได้แสดงความสนใจ พร้อมให้คําแนะนํากับกลุ่มดังกล่าวให้พัฒนารูปแบบบรรจุภัณฑ์ของข้าวเม่า ให้มีการนําเสนอเรื่องราวบนบรรจุภัณฑ์ ซึ่งจะเป็นการส่งเสริมและเพิ่มสีสันให้มีจุดขายที่น่าสนใจแก่ผู้ซื้อมากยิ่งขึ้น และได้กล่าวผ่านตัวแทนสื่อมวลชนในการประชาสัมพันธ์เชิญชวนประชาชน ทุกภาคส่วนให้เข้าร่วมกิจกรรมในวันวิสาขบูชาที่จะมีขึ้น ระหว่างวันที่ 4-10 พฤษภาคม 2560 ซึ่งจัดขึ้นในวัดต่างๆทั่วประเทศโดยพร้อมเพรียงกัน โดยเน้นให้ทุกคนได้ร่วมกันส่งเสริมการรักษาศีล ลด ละ เลิก อบายมุข เพื่อถวายเป็นพุทธบูชา ผู้สนใจสอบถามรายละเอียดเพิ่มเติมที่กรมศาสนา กระทรวงวัฒนธรรม โทร 02-422-8789
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ นำคณะรัฐมนตรี ประชุม ครม. สัญจร จ. ระยองในวันที่ 24-25 สิงหาคม นี้
วันอังคารที่ 18 สิงหาคม 2563
นายกฯ นําคณะรัฐมนตรี ประชุม ครม. สัญจร จ. ระยองในวันที่ 24-25 สิงหาคม นี้
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยนายกรัฐมนตรี นําคณะรัฐมนตรี ประชุม ครม. สัญจร จ. ระยองในวันที่ 24-25 สิงหาคม นี้
วันนี้ (18 สิงหาคม 2563) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะเตรียมเดินทางไปตรวจราชการจังหวัดระยองและจังหวัดจันทบุรี พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 ณ จังหวัดระยอง ระหว่าง 24 - 25 สิงหาคม 2563เพื่อเร่งขับเคลื่อนเศรษฐกิจในพื้นที่ ฟื้นฟูการท่องเที่ยว ส่งเสริมการลงทุนระยะยาว และการพัฒนาเกษตรปลอดภัย ซึ่งจังหวัดระยองและจังหวัดจันทบุรีเป็นพื้นที่สําคัญที่มีศักยภาพทั้งด้านเกษตรและท่องเที่ยว มีกําหนดการสําคัญ ดังนี้
วันจันทร์ที่ 24 สิงหาคม 2563 นายกรัฐมนตรีและคณะจะเยี่ยมชมศูนย์ปฏิบัติการภาวะฉุกเฉิน (EOC)กรณีโรคติดเชื้อไวรัสโคโรนา 2019 (โควิด-19) และตรวจเยี่ยมจุดคัดกรองผู้โดยสาร ณ อาคารผู้โดยสารแห่งที่ 2 ท่าอากาศยานนานาชาติอู่ตะเภา และเป็นประธานเปิดให้บริการทางหลวงระหว่างเมืองหมายเลข 7 ช่วงพัทยา–มาบตาพุด จากนั้น จะพบปะตัวแทนผู้ประกอบการการท่องเที่ยวจังหวัดระยอง ชมนิทรรศการบริษัท ประชารัฐรักสามัคคีระยอง (วิสาหกิจเพื่อสังคม) จํากัด และเยี่ยมชมตลาดสินค้าครบวงจร เทศบาลบ้านเพ (ตลาด 100 เสา)และเยี่ยมชมวิถีกลุ่มประมงเรือเล็กพื้นบ้านสวนสน - แกลง 1 ณ หาดสวนสน เพื่อส่งเสริมอาชีพประมง การแปรรูปอาหารทะเล รวมทั้งติดตามการฟื้นฟูทรัพยากร สัตว์ทะเลและโครงการธนาคารปู รวมทั้งการแก้ไขปัญหาการกัดเซาะชายฝั่งทะเลและลมมรสุม โอกาสนี้ นายกรัฐมนตรีจะนั่งรถยนต์ตรวจถนนเลียบหาดแสงจันทร์ - สุชาดา ซึ่งเป็นส่วนหนึ่งของการศึกษาออกแบบถนนเฉลิมบูรพาชลทิต ระยะที่ 2 ด้วย
วันอังคารที่ 25 สิงหาคม 2563 นายกรัฐมนตรีเป็นประธานการประชุมการพัฒนาเศรษฐกิจและสังคมกลุ่มจังหวัดภาคตะวันออก 1 (ฉะเชิงเทรา ชลบุรี และระยอง) และการประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 ณ โรงแรมสตาร์ คอนเวนชั่นพร้อมเป็นสักขีพยานในโอกาสรัฐมนตรีว่าการกระทรวงทรัพยากรธรรมชาติและ สิ่งแวดล้อม ในการมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํา กินให้ชุมชนให้แก่ผู้ว่าราชการจังหวัดฉะเชิงเทราและผู้ว่าราชการจังหวัดระยองด้วย ทั้งนี้ หลังการประชุมคณะรัฐมนตรี นายกรัฐมนตรีและคณะ จะตรวจเยี่ยมพื้นที่โครงการนําร่องการนํายางพารามาใช้เพื่อปรับปรุงเพิ่มความปลอดภัย ทางถนน (Kick off)ณ ทางหลวงหมายเลข 3249และชมการสาธิตการติดตั้งกําแพงคอนกรีตหุ้มแผ่นยางพารา (Rubber Fender Barrier : RFB)ก่อนเดินทางกลับกรุงเทพมหานครในช่วงเย็นวันเดียวกัน
ทั้งนี้ การประชุม ครม. สัญจร ในครั้งนี้ใช้พื้นที่โรงแรมเป็นสถานที่จัดการประชุม ซึ่งเป็นการสนับสนุนธุรกิจภาคเอกชนด้านการบริการสร้างความคึกคักให้กับภาคธุรกิจในจังหวัดระยองอีกทางหนึ่ง โดยเฉพาะโรงแรมที่พัก เช่น โรงแรม Kantary Bay โรงแรม Holiday Inn โรงแรม Wisdom โรงแรม Marriott Resort and Spa โรงแรม Classic Kameo ขณะนี้หลายภาคส่วนราชการได้สํารองที่พักกันแล้ว
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สรรพากรพร้อมให้บริการคืนภาษีเงินได้นิติบุคคลผ่านระบบพร้อมเพย์ เริ่ม 1 พฤษภาคม 2563
วันอังคารที่ 28 เมษายน 2563
สรรพากรพร้อมให้บริการคืนภาษีเงินได้นิติบุคคลผ่านระบบพร้อมเพย์ เริ่ม 1 พฤษภาคม 2563
กรมสรรพากร ธนาคารแห่งประเทศไทย สมาคมธนาคารไทย และสมาคมธนาคารนานาชาติ ร่วมสนับสนุนการทําธุรกรรม digital ให้เดินหน้าอย่างต่อเนื่อง ด้วยการให้บริการคืนเงินภาษีเงินได้นิติบุคคล ผ่านระบบพร้อมเพย์ เริ่ม 1 พฤษภาคม 2563
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ตั้งแต่วันที่ 1 พฤษภาคม 2563 เป็นต้นไป กรมสรรพากรพร้อมให้บริการคืนเงินภาษีเงินได้นิติบุคคลผ่านระบบพร้อมเพย์ ซึ่งเป็นการสนับสนุนการทําธุรกรรม digital ให้เดินหน้าอย่างต่อเนื่อง และเป็นอีกหนึ่งช่องทางของผู้เสียภาษีในการขอรับเงินคืนนอกจากการรับคืนเป็นเช็คหรือการรับโอนผ่านบัญชีธนาคาร โดยการคืนภาษีเงินได้นิติบุคคลสําหรับนิติบุคคลที่มีคุณสมบัติ ดังต่อไปนี้
1. เป็นนิติบุคคลที่มีพร้อมเพย์
2. มีเงินคืนภาษีไม่ถึง 100 ล้านบาท
3. ไม่เปลี่ยนแปลงสถานะนิติบุคคล
สําหรับนิติบุคคลที่มีคุณสมบัติครบถ้วนและได้สมัครลงทะเบียนพร้อมเพย์แล้ว กรมสรรพากรจะพิจารณาคืนเงินเข้าบัญชีเงินฝากธนาคารที่ผูกไว้กับเลขทะเบียนนิติบุคคล 13 หลัก ส่วนนิติบุคคลอื่นๆ ที่ไม่เข้าเงื่อนไขดังกล่าวข้างต้น กรมสรรพากรจะยังคืนเป็นเช็ค หรือโอนผ่านบัญชีธนาคาร ซึ่งเป้าหมายในอนาคตจะมีการปรับเปลี่ยนรูปแบบการคืนเงินภาษีเงินได้นิติบุคคลผ่านระบบพร้อมเพย์แทนการคืนเงินเป็นเช็คหรือโอนผ่านบัญชีธนาคารทุกราย เพื่อสนับสนุนนโยบายการชําระเงินแบบอิเล็กทรอนิกส์แห่งชาติ (National e-Payment) ลดต้นทุนการทําธุรกรรมทั้งภาครัฐและเอกชน เพิ่มความสะดวก และความปลอดภัยในการให้บริการ โดยช่องทางการลงทะเบียนสมัครพร้อมเพย์ เพียงเตรียมเอกสารและติดต่อธนาคารที่บริษัทท่านมีบัญชีอยู่”
โฆษกกรมสรรพากรกล่าวเพิ่มเติมว่า “การคืนภาษีเงินได้นิติบุคคลผ่านระบบพร้อมเพย์จะช่วยอํานวยความสะดวก และเพื่อความปลอดภัยในช่วงสถานการณ์การแพร่ระบาดของเชื้อไวรัสโคโรน่า 2019 (COVID-19) ในขณะนี้ เพื่อลดการติดต่อกันในระหว่างการทําธุรกรรม เว้นระยะห่างทางสังคม (Social Distancing) และหวังว่าจะเป็นส่วนหนึ่งที่จะช่วยสนับสนุนให้ทุกคนอยู่ที่บ้าน สนับสนุนแนวคิด “อยู่บ้าน หยุดเชื้อ เพื่อชาติ” ของรัฐบาลต่อไป”
ทั้งนี้ สามารถศึกษาข้อมูลเพิ่มเติมได้ที่ www.rd.go.th หรือสอบถามรายละเอียดเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-JETRO Bangkok รายงานสรุปผลการสำรวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย
วันศุกร์ที่ 10 เมษายน 2563
JETRO Bangkok รายงานสรุปผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย
JETRO Bangkok รายงานสรุปผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย
วันนี้ (10 เมษายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายทาเคทานิ อัทสึชิ (Mr.TAKETANI Atsushi) ประธานองค์การส่งเสริมการค้าต่างประเทศของญี่ปุ่น (JETRO Bangkok) และคณะผู้บริหารของหอการค้าญี่ปุ่น – กรุงเทพฯ (Japanese Chamber of Commerce,Bangkok) เข้าพบ เพื่อรายงานสรุปผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งปีหลัง พ.ศ 2563 รวมถึงหารือเกี่ยวกับผลกระทบจากสถานการณ์การแพร่ระบาดของไวรัสโคโรนา 2019 (COVID-19) ในประเทศไทย โดยมี นายณัฐพล รังสิตพล อธิบดีกรมส่งเสริมอุตสาหกรรม และ นางสาวสุชาดา แทนทรัพย์ โฆษกกระทรวงอุตสาหกรรม เข้าร่วมด้วย ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ดร.สุวิทย์ ร่วมเปิดงานฮิตาชิจัดแสดงนวัตกรรม ภายใต้แนวคิด "POWERING GOOD AND POWERING THAILAND"
วันอังคารที่ 18 กุมภาพันธ์ 2563
ดร.สุวิทย์ ร่วมเปิดงานฮิตาชิจัดแสดงนวัตกรรม ภายใต้แนวคิด "POWERING GOOD AND POWERING THAILAND"
ดร.สุวิทย์ ร่วมเปิดงานฮิตาชิจัดแสดงนวัตกรรม ภายใต้แนวคิด "POWERING GOOD AND POWERING THAILAND"
วันนี้ (6 กุมภาพันธ์ 2563) บริษัท ฮิตาชิ จํากัด และ บริษัท ฮิตาชิ เอเชีย จํากัด จัดแสดงสมาร์ทโซลูชั่นส์หลากหลายในงานประชุมและแสดงนวัตกรรมเพื่อสังคมของฮิตาชิ (Hitachi Social Innovation Forum) 2020 แสดงถึงเจตนารมณ์ที่ดําเนินมาอย่างต่อเนื่องของบริษัทในการเตรียมความพร้อมของลูกค้าในประเทศไทยต่อความท้าทายแห่งโลกอนาคต โดยมี ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ร่วมเป็นประธานกล่าวเปิดงาน ณ The Athenee Hotel กรุงเทพฯ
งานประชุมและแสดงนวัตกรรมเพื่อสังคมของฮิตาชิ (HSIF) คือการประชุมและงานแสดงผลิตภัณฑ์หลักในระดับโลกของฮิตาชิ ที่มีผู้นําจากภาครัฐและเอกชนเข้าร่วม โดยมีจุดประสงค์เพื่อเสริมสร้างความตระหนักรู้ด้านธุรกิจนวัตกรรมเพื่อสังคมทั่วภูมิภาค โดยธีมงานในปีนี้คือ "Powering Good, Powering Thailand" ซึ่งมีการจัดแสดงเทคโนโลยีด้านการผลิตอัจฉริยะ เมืองอัจฉริยะ และการเงินอัจฉริยะเพื่อตอบสนองต่อนโยบาย "Thailand 4.0" ในงานยังมีเวทีเสวนาในประเด็นที่ว่าด้วยนวัตกรรมเพื่อสังคมสามารถพัฒนาคุณภาพชีวิตมนุษย์ได้อย่างไร โดยมีความน่าสนใจหลักอยู่ที่การเปลี่ยนผ่านทางดิจิทัล ในด้านการผลิตและด้านการบริการสําหรับเมืองอัจฉริยะ รวมทั้งการนําเสนอบทบาทของปัญญาประดิษฐ์ (Artificial Intelligence: Al) ในการแสวงหาซึ่งความสุขของมวลมนุษยชาติ โดย ดร.คาซุโอะ ยาโน (Kazuo Yano) ผู้เชี่ยวชาญด้าน AI จากบริษัท ฮิตาชิ
นายโยชิโตะ โคดามะ (Yoshito Kodama) กรรมการผู้จัดการ บริษัท ฮิตาชิ เอเชีย (ประเทศไทย) กล่าวว่า "เรามีความมุ่งมั่นในการส่งเสริมการใช้เทคโนโลยีดิจิทัล ผ่านโครงการใหม่ๆ และสานต่อการส่งมอบสิ่งที่ดีในประเทศไทย เราเปิดตัวศูนย์ Lumada เอเชียตะวันออกเฉียงใต้อย่างเป็นทางการเมื่อ พ.ศ. 2561 และมีเป้าหมายที่จะมีส่วนร่วมในการหารือร่วมกันมากขึ้น เพื่อแก้ปัญหาความท้าทายในอนาคต นอกจากนี้ เพื่อเป็นการสนับสนุนแรงขับเคลื่อนระดับชาติว่าด้วยนโยบาย "Thailand 4.0" เรายังมีเป้าหมายในการสร้างผลลัพธ์ที่แท้จริงให้เกิดขึ้นในสังคม โดยร่วมมือกับลูกค้าและพันธมิตรในการสร้างเศรษฐกิจดิจิทัลแบบเพิ่มมูลค่าไปด้วยกัน"
ด้วยการสร้างแนวทางด้านการพัฒนาตามนโยบายของรัฐบาลไทย เพื่อนําไปสู่เศรษฐกิจแบบเพิ่มมูลค่าอัจฉริยะ ฮิตาชิจะร่วมมือกับพันธมิตรเพื่อสร้างสรรค์โซลูชั่นส์ดิจิทัลเฉพาะทางต่อไป เพื่อนํามาซึ่งประโยชน์แก่ประชาคมในพื้นที่และมีบทบาทในการบรรลุผลสัมฤทธิ์ของนโยบาย "Thailand 4.0"
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีอวยพรปีใหม่ ขอให้ทุกคนประสบความสำเร็จ เดินทางปลอดภัย เป็นคนดี คนเก่ง มีคุณธรรม ร่วมกันพัฒนาประเทศชาติ
วันอังคารที่ 25 ธันวาคม 2561
นายกรัฐมนตรีอวยพรปีใหม่ ขอให้ทุกคนประสบความสําเร็จ เดินทางปลอดภัย เป็นคนดี คนเก่ง มีคุณธรรม ร่วมกันพัฒนาประเทศชาติ
นายกรัฐมนตรีอวยพรปีใหม่ ขอให้ทุกคนประสบความสําเร็จ เดินทางปลอดภัย เป็นคนดี คนเก่ง มีคุณธรรม ร่วมกันพัฒนาประเทศชาติ
วันนี้ (25 ธันวาคม 2561) เวลา 15.15 น. ณ บริเวณห้องโถง ตึกบัญชการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงมาตรการรักษาความปลอดภัยช่วงเทศกาลปีใหม่ว่า ได้กําชับหน่วยงานที่เกี่ยวข้องในหลายเรื่อง ๆ เกี่ยวกับมาตรการการดูแลรักษาความปลอดภัย ส่วนใหญ่เป็นมาตรการที่เคยดําเนินการในช่วงที่ผ่านมา และนําประสบการณ์มาแก้ไขปรับปรุง พร้อมย้ําเตือนเรื่องของการจราจรทั้งทางบก และทางน้ํา รวมถึงการรักษาความปลอดภัยในพื้นที่ที่มีการจัดแสดง และพื้นที่ปิดที่มีการจัดแสดงในอาคาร สถานประกอบการต่าง ๆ ในเวลากลางคืน ต้องดูแลเส้นทางหนีไฟ ระบบแจ้งเตือนเมื่อเกิดเหตุฉุกเฉินให้มีความพร้อม พร้อมกล่าวขอบคุณ เจ้าหน้าที่ทุกภาคส่วน ทั้งพลเรือน ตํารวจ ทหาร ที่ช่วยดูแลรักษาความสงบช่วงเทศกาลปีใหม่ และขอความร่วมมือประชาชนช่วยกันเฝ้าระวังพื้นที่ให้เกิดความสงบสุขเรียบร้อย โดยขอให้หัวหน้าส่วนราชการระดับจังหวัด อําเภอ ท้องถิ่นร่วมกันรณรงค์ลดอุบัติเหตุให้ได้ เจ้าหน้าที่ต้องบังคับใช้กฎหมาย ประชาชนต้องปฏิบัติตามกฎหมายอย่างเคร่งครัด
นายกรัฐมนตรีกล่าวว่า เนื่องในโอกาสปีใหม่ ขอให้ทุกคนประสบความสําเร็จในสิ่งอันพึงปราถนาทุกประการ มีความปลอดภัยในการเดินทาง การทํางานประกอบอาชีพขอให้ประสบความสําเร็จ เป็นคนดี คนเก่ง มีคุณธรรม ร่วมกันพัฒนาประเทศชาติไปสู่ความมั่นคง มั่นคั่ง อย่างยั่งยืน และวันนี้เป็นวันคริสต์มาสขอให้ทุกคนมีความสุข merry christmas best wishes for you
----------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมการจัดการเรียนการสอน ของโรงเรียนอนุบาลแม่เมาะ โรงเรียนคุณภาพตามนโยบายรัฐบาล เน้นสอนให้เด็กคิดเป็น จบมามีงานทำ
วันอังคารที่ 15 มกราคม 2562
นายกรัฐมนตรีเยี่ยมชมการจัดการเรียนการสอน ของโรงเรียนอนุบาลแม่เมาะ โรงเรียนคุณภาพตามนโยบายรัฐบาล เน้นสอนให้เด็กคิดเป็น จบมามีงานทํา
นายกรัฐมนตรีเยี่ยมชมการจัดการเรียนการสอนของโรงเรียนอนุบาลแม่เมาะ โรงเรียนคุณภาพตามนโยบายรัฐบาล เน้นสอนให้เด็กคิดเป็น จบมามีงานทํา
วันนี้ (15 มกราคม 2562) เวลา 14.30 น. ณ โรงเรียนอนุบาลแม่เมาะ อําเภอแม่เมาะ จังหวัดลําปาง พลเอก ประยุทธ์ จันทร์โอชา นายกรัฐมนตรี เยี่ยมชมการจัดการเรียนการสอนของโรงเรียน ซึ่งได้รับการคัดเลือกให้เข้าร่วมโครงการ 1 ตําบล 1 โรงเรียนคุณภาพตามนโยบายรัฐบาล ทั้งนี้ โรงเรียนอนุบาลแม่เมาะ เป็นโรงเรียนที่มุ่งพัฒนาการจัดการศึกษาเข้าสู่มาตรฐานสากล มีความรู้พื้นฐานทางวิชาการ สรรค์สร้างให้นักเรียนก้าวทันเทคโนโลยี คิดเป็น ทําเป็น แก้ปัญหาได้ ตามหลักปรัชญาของเศรษฐกิจพอเพียง มีคุณธรรม จริยธรรม เป็นโรงเรียนของชุมชน เพื่อชุมชน และให้บริการชุมชน ทําให้โรงเรียนได้รับความร่วมมือจากชุมชนเป็นอย่างดีทั้งด้านงบประมาณ และการสนับสนุนกิจกรรมต่าง ๆ ของโรงเรียน
โอกาสนี้ นายกรัฐมนตรีได้กล่าวมอบนโยบายแก่ข้าราชการครู และผู้นําส่วนท้องถิ่นตอนหนึ่งว่า รัฐบาลเข้ามาบริหารประเทศเพื่อต้องการแก้ไขปัญหาและเดินหน้าประเทศต่อไป การลงพื้นที่มาพบปะกับประชาชน มาเพื่อให้เห็นว่าตนเองและรัฐบาลมีความจริงใจในการแก้ไขปัญหามากแค่ไหน ไม่ต้องการให้ใครมารัก และไม่ต้องการเป็นศัตรูกับใครทั้งคนในและคนนอกประเทศ ซึ่งทุกคนต้องร่วมมือกันแก้ไขปัญหาให้ได้ โดยเริ่มจากการแก้ไขปัญหาสังคมก่อน เน้นการพัฒนาทรัพยากรมนุษย์ เตรียมความพร้อมสู่การเป็นบุคคลที่มีคุณภาพ
นายกรัฐมนตรีกล่าวต่อไปว่า อาชีพครูเป็นบุคลากรที่มีความสําคัญต่อการวางพื้นฐานของการพัฒนาประเทศ ครูต้องปรับเปลี่ยนวิธีการสอน สอนให้นักเรียนคิดเป็น จบมามีงานทํา มีหลักคิดที่ดี อย่าสอนนักเรียนแบบท่องจํา ต้องให้นักเรียนเรียนรู้ด้วยตนเอง จบมาแล้วสามารถนําความรู้ที่ได้รับไปใช้งานได้จริง พร้อมกับขอให้ครูใช้อินเทอร์เน็ต และโซเซียลมาประยุกต์การสอนให้เกิดประโยชน์ ทําสาระให้นักเรียนสนใจ นําบุคลากรข้างนอกมาสอน เพื่อกระตุ้นให้เกิดความสนใจสร้างแรงจูงใจ รวมถึงพัฒนาการทางสมองให้นักเรียน ผลิตนักเรียนให้ตรงความต้องการของชาติและตลาดแรงงาน รวมทั้งสอนให้นักเรียนมีจิตสํานึก และมีจิตอาสา
ในส่วนนโยบายการกระจายอํานาจการศึกษาให้กับท้องถิ่นนั้น นายกรัฐมนตรีกล่าวว่า ชุมชน ท้องถิ่นต้องเข้ามามีส่วนร่วมในการบริหารจัดการ สร้างโอกาส และความเท่าเทียมทางการศึกษาอย่างเป็นธรรม ให้ทุกคนเข้าถึงการศึกษา สามารถเรียนหนังสือได้ ไม่ว่าจะเป็นการศึกษานอกระบบ และการศึกษาทางไกลผ่านระบบออนไลน์ ซึ่งครูและท้องถิ่นจะแบ่งแยกกันไม่ได้ ต้องร่วมมือกันเสริมสร้างให้เกิดความเข้มแข็งในท้องถิ่น
จากนั้น นายกรัฐมนตรีได้เยี่ยมชมกิจกรรม โครงงานจากนักเรียนโรงเรียนอนุบาลแม่เมาะ โดยนักเรียนได้นําเสนอกิจกรรมและโครงงานเป็นภาษาท้องถิ่น ภาษาไทย ภาษาอังกฤษ และภาษาจีน สร้างความประทับใจแก่นายกรัฐมนตรีเป็นอย่างมาก ทั้งนี้ นายกรัฐมนตรีได้กล่าวชื่นชมความสามารถของนักเรียน พร้อมฝากให้ครูพัฒนาทักษะภาษาให้กับนักเรียน อย่าสอนนักเรียนแบบท่องจํา
เสร็จแล้ว นายกรัฐมนตรีได้เข้าไปพบปะกับนักเรียนชั้นประถมศึกษาที่ 1 โดยนายกรัฐมนตรีได้สอนให้นักเรียนอ่านหนังสือ พร้อมสอนคณิตศาสตร์ และร่วมกิจกรรมเต้นเข้าจังหวะประกอบเพลง "Limbo Rock" เมื่อจบเพลงแล้ว นายกรัฐมนตรีพร้อมนักเรียนได้เข้าสวมกอดกัน พร้อมทําสัญลักษณ์ I love you บอกรักซึ่งกันและกัน
--------------------------
กลุ่มประชาสัมพันธ์และเผยแพร่ สํานักโฆษก